Bayyinah Bello

**Bayyinah Bello** fèt nan lane 1948, se yon istoryèn ki espesyalize nan istwa peyi Ayiti ak Pan-Afriken. Li se tou pwofesè, ekriven ak travayè imanitè. Depi byen bonè nan karyè li, li te pase 15 lane ap viv epi vwayaje nan Afrik Lwès. Li te pase 4 lane nan peyi Nijerya, Benen, Togoak lòt peyi nan rejyon an.

Kounye a, li baze nan Pòtoprens, kapital peyi Dayiti, Bello fonde yon òganizasyon k ap fè rechèch istorik ki rele Fondasyon Marie-Claire Heureuse Félicité Bonheur Desalin, pi fò moun konnen li sou non Fondasyon Félicité (FF), li pote non madanm enperatris Marie-Claire Heureuse Félicité Bonheur Desalin an Ayiti. Claire Heureuse se te madanm lidè revolisyonè ayisyen an, Jean-Jacques Dessalines. Apre tranblemanntè 2010 la ki te frape Ayiti a, te gen yon asosyasyon ki pa t kreye nan lide pou fè lajan ki te rele Les Amis de la Fondation Félicité, yo te mete sou pye pou sipòte fondasyon an dirèkteman kote yo te konsantre sou rekonstwi peyi a. Li se pwofesè istwa tou nan Inivèsite Leta Ayiti.

## Biyografi
Bayyinah Bello te fèt nan Pòtoprens, kapital peyi Ayiti. Apre li te fin fè etid primè li yo an Ayiti, li te ale jwenn papa li nan peyi Liberya, lè sa li te gen 12 lane. Apre sa, li te etidye an Frans ak Etazini, li te retounen nan kontinan Afriken an pou l etidye nan peyi Nijerya, kote li te fè yon metriz nan lengwistik, pami lòt kalifikasyon li genyen. Nan lane 1969, li te retounen Ozetazini, kote li te travay kòm moun k ap fè piblisite epi li te anseye fransè nan aswè. Apre li te fin fè premye pitit li a, Hashim, nan lane1970, li te ekri premye istwa li pou timoun. Apre sa, li te vin genyen twa lòt pitit, 2 pitit gason, Siddiq ak ekspè nan preparasyon tès Akilak pitit fi li, Ameerah Bello.  Lè l retounen an Ayiti, Bayyinah Bello te anseye nan inivèsite epi tou li te fonde yon lekòl ki rele Citadel International School kote moun kapab aprann 2 lang. Apre sa, li te anseye anglè ak arab nan peyi Togo .

Nan lane 1999, li te deside kreye yon òganizasyon ki travay nan zafè imanitè, sosyal ak edikatif pou ede pèp ayisyen an. Li te rele Fondation Marie-Claire Heureuse Félicité Bonheur Dessalines, ki te souvan abreje an Fondation Félicité (FF). Fondasyon an te kreye an lonè ak madanm Jean-Jacques Dessalines, yon esklav ki te aprann li ak ekri, apre sa ki te kòmanse anseye, travay pou liberasyon peyi a, li te viv jiska 100 lane. Yon ti tan apre tranblemanntè Ayiti 2010 la, Zanmi Fondasyon Felisite te kreye, yon òganizasyon ki pa gen objektif pou fè lajan, ki te vle ede ayisyen rekonstwi pwòp peyi yo epi ranmase lajan pou pwojè lokal yo sou zile a.

Nan mwa avril 2014, pwofesè Bello te youn nan 10 loreya gala fanm an flanm. Yon evènman ki te selebre fanm ayisyèn ki gen lavi ak travay pwofesyonèl yo te ouvè chimen pou yon pi bon Ayiti . Antanke yon gwo istoryèn, li toujou bay konferans epi patisipe nan konferans entènasyonal pou l pale sou sijè ayisyen, ki gen ladan yon diskou ouvèti nan Brooklyn, New York, nan Stanley Eugene Clark Elementary School for a Women's History Month ki te fèt nan mwa mas 2015  .

## Zèv

* *Jean-Jacques Dessalines : 21 PWENKONNEN SOU LAVI LI*, pibliye an 2020.

## Referans

## Lyen deyò

* Sit entènèt ofisyèl FondaysonFelicitee.com
* "Istwa Ayiti ak Pwofesè Bayyinah Bello" . Entèvyou YouTube .
* "Bayyina Bello : Jean Jacques Dessalines" (an fransè), YouTube